קבוצת העשור של היורוליג (2010–2020)

קבוצת העשור של היורוליג (2010–2020) (באנגלית: Euroleague Basketball 2010–20 All-Decade Team) מורכבת מעשרת הכדורסלנים הבולטים בליגת היורוליג בעשור השני לקיומה, בין השנים 2010–2020. חברת יורוליג בסקטבול, המפעילה את היורוליג, יזמה את פרסום קבוצת העשור לרגל חגיגות העונה ה-20 של הליגה. הייתה זו הפעם השנייה בה נבחרת קבוצת עשור ביורוליג, לאחר קבוצת העשור 2000–2010.

בין החודשים אוקטובר-דצמבר 2019 פורסמו באתר היורוליג 50 המועמדים לקבוצת העשור, מתוכם נבחרו עשרה שחקנים ללא התייחסות לעמדה בה הם משחקים. מבין 50 המועמדים, שני שחקנים נבחרו לקבוצת העשור הקודמת – דימיטריס דיאמנטידיס וחואן קרלוס נבארו, ושלושה שחקנים נוספים היו מועמדים אליה – מייק באטיסט, ואסיליס ספאנוליס ואנדרס נוצ'יוני.

ההצבעה לנבחרי קבוצת העשור כללה קולות מטעם 18 מאמני קבוצות היורוליג, 18 הקפטנים של קבוצות היורוליג, חברי תקשורת נבחרים ואוהדים אשר הצביעו דרך האתר הרשמי של הליגה. הצבעת האוהדים נערכה בין 20 בינואר ל-17 בפברואר 2020.

קבוצת העשור
בין החודשים מרץ–מאי 2020 פורסמו עשרת הנבחרים לקבוצת העשור. שניים מבין עשרת שחקני קבוצת העשור – דימיטריס דיאמנטידיס וחואן קרלוס נבארו – נכללו גם בקבוצת העשור הקודמת, ושחקן נוסף – ואסיליס ספאנוליס – היה מועמד אליה. להלן רשימת השחקנים הנבחרים:
 שחקן  עמדה  שנות קריירה  קבוצות יורוליג  מקור  בוגדן בוגדנוביץ'  SG  2010–הווה  פרטיזן בלגרד, פנרבחצ'ה   ננדו דה קולו  PG/SG  2006–הווה  ולנסיה, צסק"א מוסקבה, פנרבחצ'ה   לוקה דונצ'יץ'  PG/SG  2015–הווה  ריאל מדריד   דימיטריס דיאמנטידיס  PG  1999–2016  פנאתינאיקוס   קייל היינס  C  2008–הווה  ברוזה במברג, אולימפיאקוס, צסק"א מוסקבה   סרחיו יוי  PG/SG  2005–הווה  ריאל מדריד   חואן קרלוס נבארו  SG  1997–2018  ברצלונה   ואסיליס ספאנוליס  PG/SG  1999–הווה  פנאתינאיקוס, אולימפיאקוס   יורגוס פרינטזיס  PF  2001–הווה  אולימפיאקוס, אוניקאחה מאלגה   מילוש תאודוסיץ'  PG  2004–הווה  אולימפיאקוס, צסק"א מוסקבה 

יתר המועמדים לקבוצת העשור
 שחקן  עמדה  שנות קריירה  קבוצות יורוליג  גוסטבו איון  C  2006–הווה  ריאל מדריד, זניט סנקט פטרבורג  פרו אנטיץ'  C  1999–2018  א.א.ק. אתונה, אולימפיאקוס, פנרבחצ'ה, הכוכב האדום בלגרד  מייק באטיסט  PF/C  2000–2014  ספירו שרלרואה, פנאתינאיקוס, פנרבחצ'ה  יואניס בורוסיס  C  2001–הווה  א.א.ק. אתונה, אולימפיאקוס, אולימפיה מילאנו, ריאל מדריד, סאסקי בסקוניה, פנאתינאיקוס  נמניה בייליצה  PF  2007–הווה  סאסקי בסקוניה, פנרבחצ'ה  מייק ג'יימס  PG  2012–הווה  סאסקי בסקוניה, פנאתינאיקוס, אולימפיה מילאנו, צסק"א מוסקבה  ג'יימס גיסט  PF/C  2008–הווה  פרטיזן בלגרד, פנרבחצ'ה, אוניקאחה מאלגה, פנאתינאיקוס, הכוכב האדום בלגרד  לואיג'י דאטומה  SF/PF  2003–הווה  מונטפסקי סיינה, וירטוס רומא, פנרבחצ'ה  בראיינט דאנסטון  C  2008–הווה  אולימפיאקוס, אנאדולו אפס  קורי היגינס  SG/SF  2011–הווה  צסק"א מוסקבה, ברצלונה  תומא הרטל  PG  2007–הווה  סאסקי בסקוניה, אנאדולו אפס, ברצלונה  סוני וימס  SF  2008–הווה  ז'לגיריס קובנה, צסק"א מוסקבה, מכבי תל אביב, אנאדולו אפס  יאן וסלי  PF/C  2007–הווה  פרטיזן בלגרד, פנרבחצ'ה  ויקטור חריאפה  SF/PF  1999–2018  צסק"א מוסקבה  אנטה טומיץ'  C  2004–הווה  ריאל מדריד, ברצלונה  אלכס טיוס  C  2011–הווה  פלקנסטרו קאנטו, מכבי תל אביב, אנאדולו אפס, גלאטסראיי  אפיי יודו  PF/C  2010–הווה  פנרבחצ'ה  פאוליוס ינקונאס  PF  2002–הווה  ז'לגיריס קובנה, חימקי מוסקבה  קית' לנגפורד  SG  2005–הווה  חימקי מוסקבה, מכבי תל אביב, אולימפיה מילאנו, אוניקס קאזאן, פנאתינאיקוס  פיט מייקל  SF  2000–2017  סאסקי בסקוניה, ברצלונה  ניקולה מירוטיץ'  PF  2008–הווה  ריאל מדריד, ברצלונה  ניקולו מלי  PF  2007–הווה  אולימפיה מילאנו, ברוזה במברג, פנרבחצ'ה  אנדרס נוצ'יוני  SF/PF  1996–2017  סאסקי בסקוניה, ריאל מדריד  קוסטאס סלוקאס  PG/SG  2008–הווה  אולימפיאקוס, פנרבחצ'ה  דווין סמית'  SF  2005–2017  פנרבחצ'ה, מכבי תל אביב  קוסטאס פאפאניקולאו  SF/PF  2008–הווה  אולימפיאקוס, ברצלונה  רודי פרננדס  SG/SF  2002–הווה  חובנטוד בדאלונה, ריאל מדריד  סטראטוס פרפרוגלו  SF  2002–הווה  פנאתינאיקוס, אולימפיאקוס, אנאדולו אפס, ברצלונה, הכוכב האדום בלגרד  ג'ייסי קארול  SG  2008–הווה  ריאל מדריד  אנדריי קירילנקו  SF/PF  1997–2015  צסק"א מוסקבה  ניק קלאת'ס  PG  2009–הווה  פנאתינאיקוס  ויל קלייבורן  SF  2013–הווה  דרושפאקה, צסק"א מוסקבה  ננאד קרסטיץ'  C  2000–2016  פרטיזן בלגרד, צסק"א מוסקבה, אנאדולו אפס  סרחיו רודריגס  PG  2003–הווה  אסטודיאנטס מדריד, ריאל מדריד, צסק"א מוסקבה, אולימפיה מילאנו  טייריס רייס  PG  2009–הווה  מכבי תל אביב, חימקי מוסקבה, ברצלונה, פנאתינאיקוס  פליפה רייס  PF/C  1998–הווה  אסטודיאנטס מדריד, ריאל מדריד  אנתוני רנדולף  PF/C  2008–הווה  לוקומוטיב קובאן, ריאל מדריד  אלכסיי שבד  PG/SG  2006–הווה  צסק"א מוסקבה, חימקי מוסקבה  סופוקליס שחורציאניטיס  C  2000–הווה  אולימפיאקוס, מכבי תל אביב, פנאתינאיקוס, הכוכב האדום בלגרד  טורניקה שנגליה  PF  2008–הווה  ספירו שרלרואה, סאסקי בסקוניה

הערות שוליים

קטגוריה:פרסי יורוליג